## Kulman taittelu

Taitelkaa A4-paperi niin, että muodostuu kolmio, jossa on

1. 135 asteen kulma
2. 60 asteen kulma.

Perustelkaa.

## Opettajalle

**Ehdotus tunnin rakenteeksi:**

**Alustusvaihe (n. 5 min):**

* Opettaja näyttää tehtävän ja ohjeistaa taittelun
  + ei astelevyn käyttöä (tavallista viivainta saa käyttää taittelun apuna)
  + taitosten vahvistaminen kynällä
  + kulman merkitseminen kynällä
  + keksikää erilaisia, ovelia tapoja
  + opettajalta saa lisää paperia
  + taittelun periaate on tärkeämpi kuin huolella tehty taitos
* Tehtävä ja tunnin vaiheet (*Liite*) heijastetaan taululle


**Parityövaihe (n. 15 min):**

* Pareille annetaan muutama A4-paperi ja viivoitin (ei astelevyä) taittelua avustamaan. Opettajalta saa lisää paperia tarvittaessa.

**Muiden ryhmien tulosten tarkastelu (n. 5 min):**

* Ryhmät laittavat vastauksensa esille esimerkiksi pulpetille tai seinälle.
* Ryhmät kiertävät katsomassa muiden ryhmien tulokset ja varautuvat loppukeskustelussa esittämään kritiikkiä muiden ratkaisuista. Kukin ryhmä joutuu esittämään ainakin yhden kritiikin.
  + Tässä voi myös määrätä kullekin ryhmälle opponoitavan ratkaisun.

**Loppukeskustelu (n. 15 min):**

* Yksi ryhmä esittää taittelunsa (ei tarvitse vielä perustella).
* Tämän jälkeen on pohdinta-aika ja kukin muista ryhmä keskustelee, mitä ratkaisussa pitäisi vielä tarkentaa, millaista kritiikkiä he voisivat esittää tai mitä he voisivat kysyä. Kunkin ryhmän pitää keksiä ainakin yksi kommentti tai kysymys.
* Pohdinta-ajan jälkeen aloitetaan keskustelu.
* Sama toistuu muiden ryhmän kohdalla.

**Mahdollisia ratkaisuja:**

a) 90° + 45° tai 180° – 45°

b) 60°

